CELEX: C2006/212/07
Language: fi
Date: 2006-09-02 00:00:00
Title: Yhdistetyt asiat C-439/04 ja C-440/04: Yhteisöjen tuomioistuimen tuomio (kolmas jaosto) 6.7.2006 (Cour de cassationin (Belgia) esittämä ennakkoratkaisupyyntö) — Axel Kittel v. Belgian valtio (Kuudes arvonlisäverodirektiivi — Ostoihin sisältyvän arvonlisäveron vähentäminen — Karusellipetos — Kauppasopimus, joka on kansallisen oikeuden mukaan absoluuttisesti pätemätön)

2.9.2006   
            
            
               FI
            
            
               Euroopan unionin virallinen lehti
            
            
               C 212/4
            
         Yhteisöjen tuomioistuimen tuomio (kolmas jaosto) 6.7.2006 (Cour de cassationin (Belgia) esittämä ennakkoratkaisupyyntö) — Axel Kittel v. Belgian valtio
   (Yhdistetyt asiat C-439/04 ja C-440/04) (1)
   
   (Kuudes arvonlisäverodirektiivi - Ostoihin sisältyvän arvonlisäveron vähentäminen - Karusellipetos - Kauppasopimus, joka on kansallisen oikeuden mukaan absoluuttisesti pätemätön)
   (2006/C 212/07)
   Oikeudenkäyntikieli: ranska
   Ennakkoratkaisua pyytänyt tuomioistuin
   Cour de cassation
   Pääasian asianosaiset
   
      Kantajat: Axel Kittel (C-439/04) ja Belgian valtio (C-440/04)
   
      Vastaajat: Belgian valtio (C-439/04) ja Recolta Recycling SPRL (C-440/04)
   Oikeudenkäynnin kohde
   Ennakkoratkaisupyyntö — Cour de cassation de Belgique — Jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste — 17 päivänä toukokuuta 1977 annetun kuudennen neuvoston direktiivin 77/388/ETY (EYVL L 145, s. 1) säännösten tulkinta — Verotuksen neutraalisuuden periaate — Tavaroiden luovutus absoluuttisesti pätemättömän myyntisopimuksen nojalla — Karusellipetos — Ostajan vähennysoikeuden menettäminen
   Tuomiolauselma
   Jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste — 17 päivänä toukokuuta 1977 annetun kuudennen neuvoston direktiivin 77/388/ETY, sellaisena kuin se on muutettuna 10.4.1995 annetulla neuvoston direktiivillä 95/7/EY, 17 artiklaa on tulkittava siten, että sen kanssa on ristiriidassa kansallisen oikeuden sääntö, jonka mukaan kauppasopimuksen purkamisesta sellaisen siviilioikeuden säännöksen nojalla, jonka johdosta kyseinen sopimus on myyjän lainvastaisen tarkoituksen vuoksi valtion oikeusjärjestyksen perusteiden vastaisena absoluuttisesti pätemätön, seuraa — kun tavaroita luovutetaan verovelvolliselle, joka ei tiennyt eikä voinut tietää, että kyseessä oleva liiketoimi oli osa petosta, johon myyjä syyllistyi — että mainittu verovelvollinen menettää arvonlisäveron vähennysoikeuden. Tältä osin sillä ei ole asian kannalta merkitystä, johtuuko mainittu pätemättömyys petoksesta, jonka kohteena on arvonlisäverojärjestelmä, vai muista petoksista.
   Sitä vastoin silloin, kun asiassa on objektiivisten seikkojen perusteella osoitettu, että tavarat luovutettiin verovelvolliselle, joka tiesi tai jonka olisi pitänyt tietää, että hän osallistui hankinnallaan liiketoimeen, joka oli osa arvonlisäverojärjestelmään kohdistuvaa petosta, kansallisen tuomioistuimen tehtävänä on evätä mainitulta verovelvolliselta vähennysoikeus.
   
      (1)  EUVL C 6, 8.1.2005.